वास्तव में पिछले कुछ दिनों से न्यायपालिका और विशेषकर मुख्य न्यायधीश की कार्यप्रणाली और न्यायपालिका में राजनीतिक दखल पर गंभीर सवाल उठ रहे हैं। मुख्य न्यायाधीश के साथ कई सीनियर वकीलों का विवाद भी एक भ्रष्टाचार के मामले में सार्वजनिक हो गया था। ऐसे समय में सुप्रीम कोर्ट के जजों का इस प्रकार से सामने आकर चीफ जस्टिस की कार्यप्रणाली पर सवाल उठाना लोगों के मन में कई तरह के गंभीर सवाल छोड़ जाता है। देश में जब चारों तरफ से लोकतांत्रिक संस्थानों पर हमले हो रहे हैं तो ऐसे भी न्यायपालिका की इस प्रकार की कार्यप्रणाली बेशक देश के लोकतंत्र के लिए एक चिंतनीय विषय है।